**Liikluskindlustuse seaduse muutmise seaduse eelnõu seletuskiri**

**1. Seaduse eesmärk ja sissejuhatus**

Käesoleva eelnõu eesmärk on vabastada täismassiga kuni 3,5 (kaasa arvatud) tonni haagised liikluskindlustuse kohustusest, kuna haagised iseseisvalt liikluses reeglina ei osale.

 **2. Eelnõu sisu**

Käesoleva eelnõu paragrahviga 1 muudetakse Liikluskindlustuse seaduse paragrahve 4 ja 5. Paragrahvi 4 lõike 1 punkt 6 muudetakse ja sõnastatakse selliselt, et liikluskindlustuse kohustusega on hõlmatud Liikluskindlustuse seaduse paragrahvi 4 lõike 1 1–5 nimetatud sõiduki haagis, mille täismass ületab 3,5 tonni.

Paragrahvi 5 täiendatakse punktiga 6 ja sätestatakse, et kindlustuskohustusest on vabastatud Liikluskindlustuse seaduse paragrahvi 4 lõike 1 1–5 nimetatud sõiduki haagis, mille täismass ei ületa 3,5 tonni.

**3. Eelnõu terminoloogia**

Eelnõuga ei võeta kasutusele uusi termineid.

**4. Seaduse mõjud**

Käesoleva seaduse mõjuks on täismassiga kuni 3,5 (kaasa arvatud) tonni haagiste vabastamine liikluskindlustuse kohustusest.

**5. Seaduse rakendamisega seotud eeldatavad kulud**

### Seaduse rakendamine ei too kaasa otseseid riigieelarvelisi kulusid.

**6. Seaduse kooskõla Euroopa Liidu õigusega**

Käesolev eelnõu ei ole vastuolus Euroopa Liidu õigusega.

 **7. Rakendusaktid**

# Käesoleva seaduse rakendamiseks ei ole vaja vastu võtta täiendavaid õigusakte.

 **8. Seaduse jõustumine**

Seadus jõustub üldises korras.

Algatab Isamaa fraktsioon 14.05.2025

Helir-Valdor Seeder

Isamaa fraktsiooni esimees